Súradnice: 42°02′04″S 24°17′58″V﻿ / ﻿42,034444°S 24,299444°V﻿ / 42.034444; 24.299444

**Chrám svätého Demetera** (bulh. Църква „Свети Димитър" – *Cărkva „Sveti Dimităr"*), alebo **Chrám svätého Demetera veľkomučeníka** (bulh. Църква „Свети Димитър Великомъченик" – *Cărkva „Sveti Dimităr Velikomăčenik"*) je pravoslávny chrám nachádzajúci sa v meste Peštera v Pazardžickej oblasti v južnom Bulharsku.

Dejiny
------

Budova bola postavená na mieste staršieho dreveného chrámu.

S výstavbou sa začalo v roku 1825 a budova bola dokončená v priebehu roku 1831.

Chrám bol postavený vďaka darom remeselníckych cechov z Peštery, ktorá v tom čase prosperovala. Hlavní ktitori (sponzori) výstavby boli Dimităr Kuštov, Nikola Torbov a Kuzma Mičuv.

V súčasnosti je budova funkčným chrámom bulharskej pravoslávnej cirkvi a je hlavným farským chrámom pešterského duchovného obvodu.

Charakteristika
---------------

Je jedným z troch historických obrodeneckých pravoslávnych chrámov v meste Peštera.

Chrám postavil bracigovský staviteľský majster Petăr Kazov, podľa projektu pešterského architekta Kuzmana Mičova. Budova je typickým predstaviteľom bracigovskej staviteľsko-architektonickej školy.

Klenba a kupoly sú postavené z tehál, zatiaľ čo steny chrámu sú z kameňa. Rozmery budovy sú 29,44 x 18 metrov.

Ide o trojloďovú budovu s tromi kupolami (pričom centrálna je väčšia než dve bočné) a apsidou.

Budova chrámu má celkovo tri vchody: na severnej, južnej a na západnej strane, pričom pred každým z vchodov sa nachádza portikus. Jednotlivé portiky boli v roku 1866 vzájomne prepojené arkádou. Vznikla tak nižšia vonkajšia arkádová predsieň, tvorená kamennými stĺpmi, ktoré sú v hornej časti spojené s polkruhovými arkádami.

### Interiér

Chrámové lode sú od seba oddelené dvomi radami kamenných stĺpov, ktoré sú vo vrchnej časti spojené polkruhovými arkádami, ktoré podopierajú masívnu polvalcovú klenbu, zhotovenú z tehál.
Nad centrálnou chrámovou loďou sú uložené tri kupoly.

V západnej časti budovy sa nachádza predsieň a dvojposchodový balkón. Predsieň je dvojdielna, pričom obidve časti sú od seba oddelené radom stĺpov. Balkón sa nachádza nad predsieňou. Prvé poschodie balkónu je rozľahlejšie a tiahne sa nad všetkými troma loďami, druhé poschodie, ktoré je určené pre chór, sa nachádza len v priestore centrálnej chrámovej lode.

### Ikonostas, ikony a biskupský trón

Ikonostas je vyrezávaný z dreva a pochádza z roku 1910.

Veľká časť ikona na ikonostase je starších než samotný ikonostas – prevažne z 19. storočia. Niektoré sú dokonca staršie než samotný chrám. Medzi najvýznamnejšie patria ikony: *Svätá Bohorodička* z roku 1642, *Svätí Peter a Pavol* z roku 1769, *Svätá Katarína* z roku 1792, *Svätý Juraj* z roku 1811, alebo ikony *Svätý Demeter* a *Veľký sbor archanjelov* z roku 1830. Novšie ikony namaľoval trevnenský ikonopisec Petăr Vaľov v priebehu roku 1924.

Biskupský trón je vyrezávaný z dreva a bol zhotovený v tom istom roku ako ikonostas, teda 1910.

### Fresková výzdoba

Chrám je čiastočne vymaľovaný freskami, ktoré svojim pôsobivým originálnym vzorom výrazne obohacujú interiér. V centrálnej kupole, v pendentívach a v oltárnom priestore sú na samostatných miestach figurálne fresky. Najvýznamnejšie sú fresky v centrálnej kupole, kde je freska zobrazujúca Ježiša Krista a v oltárnej časti kde sa jedná najmä o kompozície zobrazujúce Bohorodičku nebies, Zvestovanie, ako aj niektorých starozákonných prorokov.

Pamiatková ochrana
------------------

Kategória: kultúrna pamiatka miestneho významu

Galéria
-------

* celkový pohľad na chrám zo západucelkový pohľad na chrám zo západu
* celkový pohľad na chrám z juhozápaducelkový pohľad na chrám z juhozápadu
* celkový pohľad na chrám zo severucelkový pohľad na chrám zo severu
* celkový pohľad na chrám z juhovýchoducelkový pohľad na chrám z juhovýchodu
* pohľad na východnú fasádu budovypohľad na východnú fasádu budovy
* pohľad na severnú fasádu budovypohľad na severnú fasádu budovy
* pohľad na západnú fasádu budovypohľad na západnú fasádu budovy
* pohľad na časť severnej fasády budovypohľad na časť severnej fasády budovy
* pohľad na časť severnej fasády budovypohľad na časť severnej fasády budovy
* detailný pohľad na jedno z okien chrámudetailný pohľad na jedno z okien chrámu
* pohľad naprieč vonjašou predsieňou pri západnej fasáde chrámupohľad naprieč vonjašou predsieňou pri západnej fasáde chrámu
* celkový pohľad na zvonicucelkový pohľad na zvonicu
* detailný pohľad na zvonicudetailný pohľad na zvonicu

Referencie
----------

1. 1 2 3 4  KIRADŽIEV, Svetlin. Enciklopedičen geografski rečnik na Bălgarija. Sofia: Iztok-Zapad. 2013. 628 s. ISBN 6191521421. S. 409. (po bulharsky)
2. 1 2 3 4 5 6 7 8  PAVLOV, Dimităr. PEŠTERA – istorija i săvremie. Sofia : Vitamin Art/Lito Balkan. 2007. 104 s. S. 34. (po bulharsky)
3. 1 2 3 4 5   *Туризъм* [online]. peshtera.bg, [cit. 2023-03-10]. Dostupné online.
4. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26  KOLEKTÍV AUTOROV. Enciklopedija – sveštenite mesta na Bălgarija. Sofia : Bălgarska akademija na naukite – Naučnoinformacionen centăr „Bălgarska enciklopedija". 2022. 706 s. ISBN 9786191953271. S. 436 – 437. (po bulharsky)
5. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25   *Възрожденската църква "Св. Димитър" - гр. Пещера - СВЕТИ МЕСТА* [online]. svetimesta.com, [cit. 2023-03-11]. Dostupné online.
6. 1 2 3 4 5 6 7 8   *Църква Св. Димитър - Пещера* [online]. pochivka.bg, [cit. 2023-03-11]. Dostupné online.
7. 1 2 3 4 5 6 7 8 9 10 11 12 13 14 15  KOEVA Margarita; JOKIMOV, Petăr; STOILOVA, Ľubinka. 2000 godini christijanstvo - Pravoslavni chramove po bălgarskite zemi. Sofia : Akademično izdatelstvo "Prof. Marin Drinov". 2002. 540 s. ISBN 9544308792. S. 163. (po bulharsky)
8. ↑  KOLEKTÍV AUTOROV. Goľama enciklopedija BĂLGARIJA – tom 9 – pan-rem. Sofia : Bălgarska akademija na naukite – Naučnoinformacionen centăr „Bălgarska enciklopedija". 2012. 4946 s. ISBN 9789548104319. S. 3407. (po bulharsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Chrám svätého Demetera (Peštera)**